“กกต.” มอบหนังสือรับรองสถานะ 88 ส.ส. แล้ว! ประเดิมรายงานตัววันแรก 31 คน
“กกต.” มอบหนังสือรับรองสถานะ 88 ส.ส. แล้ว! ประเดิมรายงานตัววันแรก 31 คน
“กกต.” มอบหนังสือรับรองสถานะ 88 ส.ส. แล้ว! ประเดิมรายงานตัววันแรก 31 คน
8 พ.ค. 2562

สำนักงานคณะกรรมการการเลือกตั้ง (กกต.) เปิดเผยว่า หลังจาก กกต.ประกาศรับรองผลการเลือกตั้ง ส.ส.แบบแบ่งเขตแล้ววานนี้ (7 พ.ค.) ได้มีผู้ชนะการเลือกตั้งเมื่อวันที่ 24 มี.ค.62 เดินทางมารับหนังสือรับรองการได้รับเลือกตั้งเป็น ส.ส.แบบแบ่งเขตเลือกตั้ง (ส.ส.6/4) ไปแล้ว 88 ราย โดยเดินทางมารับในวันนี้ 84 ราย
ขณะที่เมื่อวานนี้รับไปแล้ว 4 ราย แยกเป็น พลังประชารัฐ 35 ราย, ประชาธิปัตย์ 17 ราย, เพื่อไทย 15 ราย, อนาคตใหม่ 9 ราย, ชาติไทยพัฒนา 6 ราย และ ภูมิใจไทย 6 ราย
โดยจังหวัดที่มีผู้มารับหนังสือรับรองครบแล้ว 5 จังหวัด ประกอบด้วย เพชรบุรี, ราชบุรี, สมุทรสงคราม, สุพรรณบุรี และ อ่างทอง
ขณะที่การรายงานตัวของสมาชิกสภาผู้แทนราษฏร(ส.ส.) ในวันนี้ซึ่งเป็นวันแรกมีส.ส.ทยอยมาอย่างต่อเนื่อง อาทิ ส.ส.พรรคประชาธิปัตย์ ทยอยเข้ารายงานตัวอาทิ นายนริศ ขำนุรักษ์ ส.ส.พัทลุง ,นางสาวพิมพ์ภัทรา วิชัยกุล ส.ส.นครศรีธรรมราช , นายชัยชนะ เดชเดโช ส.ส.นครศรีธรรมราช , นางสาวสุณัฐชา โล่สถาพรพิพิธ ส.ส.ตรัง , นางสาวรังสิมา รอดรัศมี ส.ส.สมุทรสงคราม , พันโทสินธพ แก้วพิจิตร ส.ส.นครปฐม , นายสาธิต ปิตุเตชะ ส.ส.ระยอง , นายบัญญัติ เจตนจันทร์ ส.ส.ระยอง , นายอันวาร์ สาและ ส.ส.ปัตตานี , นายมนตรี ปาน้อยนนท์ ส.ส.ประจวบคีรีขันธ์ , นายธารา ปิตุเตชะ ส.ส.ระยอง
ส่วนพรรคเพื่อไทย นอกจากนายอุบลศักดิ์ บัวหลวงงาม ส.ส.ลพบุรี และนายนิยม เวชกามา ส.ส.สกลนคร ที่มาตั้งแต่ช่วงเช้าแล้ว ยังมีนายจิรายุ ห่วงทรัพย์ ส.ส.กทม ที่มารายงานตัวด้วย พรรคพลังประชารัฐ อาทิ นางสาวปารีณา ไกรคุปต์ ส.ส.ราชบุรี , นายธรรมวิชญ์ โพธิพิพิธ ส.ส.กาญจนบุรี , นายวีระกร คำประกอบ ส.ส.นครสวรรค์ , นายสุรศักดิ์ ชิงนวรรณ์ ส.ส.สระแก้ว พรรคภูมิใจไทย คือนายสมเจตน์ ลิมปะพันธุ์ ส.ส.สุโขทัย และพรรคชาติไทยพัฒนา นายสรชัด สุจิตต์ ส.ส.สุพรรณบุรี
จนเมื่อเวลา 16.30 น. มียอดสรุปสมาชิกมารายงานตนทั้งสิ้น 31 คน โดยสำนักเลขาธิการสภาผู้แทนราษฏร์ยังคงเปิดให้มีการรายงานตนทุกวัน โดยไม่มีวันหยุด จนกว่าจะได้จำนวนสมาชิก 95 เปอร์เซนต์ ตามบทบัญญัติรัฐธรรมนูญเป็นองค์ประชุมในการเปิดประชุมสภาผู้แทนราษฏรได้